Diari Oficial de la Generalitat Valenciana


Sumari del DOGV 8094, del 28-07-2017 (2017/6053)

Notificació de la sentència dictada en el procediment de divorci contenciós número 677/2016.
--------------------------------------------------------------------------------------------

### Dades del document

Número de DOGV
:   8094

Data del DOGV
:   28-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6053


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 677/2016. [2017/6053]  
Judici: família, divorci contenciós [DIC] número 000677/2016.  
Part demandant: Paula Victoria Hernández Esteve.  
Part demandada: Ruslan Bakhtiguzin.  
Sobre: divorcis no consensuats.  
En el judici a què es fa referència s'ha dictat la resolució que té la part dispositiva que, literalment, és com segueix:  
  
«Dispositiva  
Estime la demanada interposada i declare dissolt, per divorci, el matrimoni constituït per Paula Victoria Hernández Esteve i Ruslan Bakhtiguzin el 21 de juny de 2014, a la localitat de Krasnoiarsk, amb els efectes legals inherents a aquesta declaració, dissolc el règim econòmic matrimonial, revoque els consentiments i poders que els cònjuges s'hagen atorgat entre si, cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica, i establisc les mesures següents:  
  
1. Atribuïsc a la mare l'exercici exclusiu de la pàtria potestat sobre la filla menor, H. La mare podrà, per tant, sense necessitat de comptar amb l'autorització paterna, realitzar tots els actes inherents a la pàtria potestat, com el canvi de centre escolar, el domicili, l'autorització de tractaments mèdics per a la menor, l'obtenció del DNI, el passaport i qualsevol altre tràmit burocràtic.  
2. Atribuïsc a la mare la guarda i custòdia de la menor.  
3. No establisc un règim de visites a favor del pare.  
4. Assenyale la quantitat de dos-cents euros (200 ?) mensuals en concepte d'aliments a favor de la filla menor, quantitat que el pare ingressarà els cinc primers dies de cada mes en el compte que designe la mare, que s'actualitzarà anualment d'acord amb les variacions de l'índex de preus de consum; i cada progenitor haurà d'abonar el 50 % de les despeses extraordinàries que puga ocasionar la menor en els termes expressats en el fonament sisé.  
5. No aprecie motius per a imposar les costes processals a cap dels litigants.  
Una vegada siga ferma aquesta sentència, remeteu un testimoniatge de la sentència al Registre Civil Central perquè hi inscriga el divorci, ja que el matrimoni no consta inscrit al registre civil espanyol, al Registre Civil d'Elx, a fi d'anotar l'exercici exclusiu de la pàtria potestat al marge de la inscripció de naixement de la filla menor.  
Notifiqueu aquesta resolució a les parts i feu-los saber que és susceptible de ser recorreguda en apel·lació dins dels 20 dies hàbils següents al que es notifique perquè ho resolga l'Audiència Provincial d'Alacant.  
Publicació. La resolució anterior ha sigut donada, llegida i publicada per la jutgessa que la subscriu, mentre celebrava audiència pública en el dia de la seua data, davant del lletrat de l'Administració de justícia. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat publicar aquest edicte en el Diari Oficial de la Generalitat Valenciana, per a dur a efecte la diligència de notificació de sentència.  
  
Elx, 3 de juliol de 2017.- El lletrat de l'Administració de justícia: Jorge Cuéllar Otón.